TAPPIDE PULAAR: Itali, Espaañ e Purtugaal naatii e dingiral binndi Pulaar!
inndude Pulaar e ordinateer nattiino wonande renndo men caɗeele gila e hitaande 1996 tuma nde njaltin-ɗen alkule gadane e Windows. Ɗeen alkule njiiliima e winndere ndee kala haa hawri. Hannde eɗe kuutoree e nukkuuji kala: defte ko kañnje mbinndirtee, jaayndeeji ko e majje e geɗe goɗɗitiiɗe. Caɗeele ngonnoo ko e naatnude alkule e ordinateer tawa ena yalta e Enternet. Ɗum kadi peeje mum hannde keɓii duuɓi ko njiytaa. Ena heddinoo noon kala leydi njogiindi Tappirde (kalawiyee) heeriinde, ko maa waɗanee tappirde Pulaar mgam waawa huutoreede ɓeen yimɓe wonɓe e ɗeen leyɗeele. Ɗum woni hannde golle ɗe njettinten banndiraaɓe Fulɓe winndere ndee kala. Ngati tappirde jaaɓdunde e Winndows Farayseere (FR) e Englereere Amerik (US) njaltiino ko neeɓi seeɗa. Hannde, en naatnii leyɗeele goɗɗe ɗo Pulaar daranaa: Itali, Espaañ e Purtugaal.
Caggal nde tappirde FR yalti, en keɓii ɓatakeeji ummoraade Espaañ e Itali ngam ɗaɓɓude ballal e no tappirde ndee loowirtee. Ko goonga nde wonnoo tappirde ndee jaaɓdi ko e lelngo Farayseere, ena waɗno caɗeele seeɗa so nde loowaama e Windows ɗemngal goɗngal. Ɗeen caɗeele ena nganndanoo kono ko e golle wonanoo ngam ñawndude-ɗe. Hannde eɗen mbaawi wiyde haŋkadi caɗeele keedi ko caggal sabu ɗemngal kala ena waawi jooni loowaneede tappirde Pulaar nde ngal jaaɓdi. Yeru, gonɗo Purtugaal walla Gine Bisaawo ena waawi aawtaade tappirde "Pulaar Fulfulde Portugal" ngam loowde e ngaanndi mum. Lelngo ndeen tappirde ko gootum e tappirde Purtugaal huutorteende ndee haa heddii alkule men ɗee: ɗ=z, ŋ=q, ƴ=x, ɓ=v. So a loowii tappirde Itali e ngaanndi maa, wonande wonɓe Itali, kadi ko noon, lelngo tappirde ndee nanndi e tappirde Italinaaɓe kuutortoo. Haŋkadi geɗe mbeeɓtii sabu hade men yaltinde ɗee tappirɗe kese, gonɗo Espaañ ko maa memboo ŋiiŋe ɗee nde annda wootere fof hol alkulal yaltinta. Waɗnoo noon ko tappirde adannde ndee ko e ɗemngal Farayseere tan yahdata.
Hol ko waɗi tappirɗe Pulaar ɗee keewi?
Mbar waɗde tappirde wootere tan yonaani? Kadi ɓuri fooftinnde! Ngal naamnal ena heewi arde e wakannde ɓatakeeji am. Jaabawol mum ena weeɓi faamde. Kala leydi ndi njah-ɗaa, tawataa ko tappirde huutorteede (seŋiinde) e ordinateeruuji ena seerti e wonɗnde ndee. Farayse no lelniri alkule ɗee e tappirde ndee ena seerti e no Purtugaal lelnirta alkule e tappirde mum’en. Ko ɗum waɗi, so tappirde wootere tan waɗaama, lemngo mum ena luutondira e lemngooji tappirɗe kuutorteeɗe e ɗeen leyɗeele. Alaa e sago so a loowii tappirde e ngaanndi maa, yoo taw aɗa yiyta ɗo alkule ɗee ngoni tawa ko no ngoowir-ɗaa nih.
Kono haa hannde ɗum ko roŋki yumma muyni e taani mum tan. Waɗi noon ko ena ngalaa tawo ngaanndi tawa Yuɓɓo Huumnungo mum (Système d’exploitation) ko e Pulaar: yeru nde keɓ-ɗen Windows e Pulaar, walla Linux. Ɗiin sahaaji hay so tawii ngoɗɗaani, cuwaa tawo sooyneede, ko ko ɗaminaa tan. Hade men heɓde ɗoon, Pulaar heɓii kuutorɗe mem timmuɗe, jaaɓde baawɗe wallude-en taaɓaade moolanaangal e nder ƴellitaare ɗemngal Fulfulde!
fuutamedia.com
pulaagu.com
hamada
Wallifiiɓe
- Mauritanie : 20 ans de prison pour un ancien haut responsable d’Al-Qaïda
- Une sénégalaise de 25 ans retrouvée morte dans son appartement
- : l’ancien Président Ely Ould Mohamed Vall accuse le régime de tripatouille de la constitution pour rester au pouvoir le plus long temps possible.
- La Loupe du Rénovateur :Aziz ou la démocratie sans partage
- ماكي صال يخرج عن صمته ويتهم الرئيس الغامبي بالغوغائية
- [...]
wol_Latn fuv_Latn fuv_Latn fuv_Latn fuv_Latn fuv_Latn cat_Latn cat_Latn hau_Latn fuv_Latn fra_Latn fra_Latn fra_Latn fra_Latn ara_Arab unk